62019TJ0157_INF
Rozsudok Všeobecného súdu (štvrtá komora) z 10. februára 2021 –Şanli/Rada
(vec T‑157/19)
„Spoločná zahraničná a bezpečnostná politika – Obmedzujúce opatrenia prijaté proti určitým osobám a subjektom v rámci boja proti terorizmu – Zmrazenie finančných prostriedkov – Zoznam osôb, skupín a subjektov, ktoré sa uplatňuje zmrazenie finančných prostriedkov a hospodárskych zdrojov – Ponechanie mena žalobcu na zozname – Povinnosť odôvodnenia“
1.
Súdne konanie – Návrh na začatie konania – Formálne náležitosti – Určenie predmetu konania – Zhrnutie dôvodov, na ktorých je návrh založený – Abstraktné uvedenie – Neprípustnosť – Flexibilný výklad
[Rokovací poriadok Všeobecného súdu, článok 76 písm. d)]
(pozri body 24, 25)
2.
Akty inštitúcií – Odôvodnenie – Povinnosť – Rozsah – Určité obmedzujúce opatrenia zamerané proti určitým osobám a subjektom v rámci boja proti terorizmu – Zmrazenie finančných prostriedkov – Minimálne požiadavky
[článok 296 druhý odsek ZFEÚ; Charta základných práv Európskej únie, článok 41 ods. 2 písm. c); spoločná pozícia Rady 2001/931; rozhodnutie Rady (SZBP) 2019/25; nariadenia Rady č. 2580/2001 a 2019/24]
(pozri body 36 – 40)
3.
Spoločná zahraničná a bezpečnostná politika – Určité obmedzujúce opatrenia zamerané proti určitým osobám a subjektom v rámci boja proti terorizmu – Zmrazenie finančných prostriedkov – Povinnosť odôvodnenia – Rozsah – Zdôvodnenie – Ponechanie mena žalobcu na sporných zoznamoch na základe jeho spojenia s PKK a kvalifikovanie PKK ako skupiny či subjektu, ktoré spáchali teroristické činy – Zrušenie aktov Rady, ktorými sa PKK opätovne zapisuje na zoznamy zmrazenia finančných prostriedkov v rokoch 2014 až 2017 – Nedostatočné odôvodnenie
[článok 296 ZFEÚ; rozhodnutie Rady (SZBP) 2019/25; nariadenie Rady 2019/24]
(pozri body 53 – 56, 60 – 64)
4.
Súdne konanie – Návrh na začatie konania – Formálne náležitosti – Určenie predmetu konania – Návrh na náhradu škody predložený po prvýkrát v replike – Neprípustnosť
[články 268 a 340 ZFEÚ; Rokovací poriadok Všeobecného súdu, článok 76 písm. d)]
(pozri body 70 – 72)
Predmet
Jednak návrh podaný na základe článku 263 ZFEÚ na zrušenie rozhodnutia Rady (SZBP) 2019/25 z 8. januára 2019, ktorým sa mení a aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2018/1084 (Ú. v. EÚ L 6, 2019, s. 6), a vykonávacieho nariadenia Rady (EÚ) 2019/24 z 8. januára 2019, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu, a ktorým sa zrušuje vykonávacie nariadenie (EÚ) 2018/1071 (Ú. v. EÚ L 6, 2019, s. 2) v rozsahu, v akom sa týkajú žalobcu, a jednak návrh podaný na základe článku 268 ZFEÚ na náhradu škody, ktorú žalobca údajne utrpel v dôsledku týchto aktov
Výrok
1.
Rozhodnutie Rady (SZBP) 2019/25 z 8. januára 2019, ktorým sa mení a aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2018/1084, a vykonávacie nariadenie Rady (EÚ) 2019/24 z 8. januára 2019, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu, a ktorým sa zrušuje vykonávacie nariadenie (EÚ) 2018/1071 sa zrušujú v rozsahu, v akom sa týkajú pána Dalokaya Şanliho.
2.
V zvyšnej časti sa žaloba zamieta.
3.
Rada Európskej únie znáša svoje vlastné trovy konania a je povinná nahradiť trovy konania pána Şanliho.
4.
Holandské kráľovstvo znáša svoje vlastné trovy konania.